
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  13ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 96/2024
Στη Λευκάδα σήμερα στις 26 του μηνός Απριλίου, του έτους 2024, ημέρα Παρασκευή και ώρα 15:00 ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 6 του Ν. 5056/2023  και τις υπ΄αριθ. 1237/94548/06.11.2023, 98/8182/26.01.2024  εγκυκλίους του Υπουργείου Εσωτερικών ,ύστερα από την με αρ. πρωτ. 8291/22.4.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.
ΠΑΡΟΝΤΕΣ                                                                      ΑΠΟΝΤΕΣ

	1
	Σκλαβενίτης Ευστάθιος (Πρόεδρος)
	1
	Γιαννούτσος Χαράλαμπος

	2
	Κάτσενου Θεοδώρα
	2
	Αραβανή Χριστίνα 

	3
	Βεργίνης Σπυρίδων 
	3
	Τσιρογιάννης Γεώργιος

	4
	Μπακογιώργος Χρήστος 
	4
	Αργυρός Νικόλαος 

	5
	Κονιδάρης Κωνσταντίνος 
	5
	

	6
	Αρματάς Γεράσιμος 
	6
	(οι οποίοι ήταν απόντες 

	7
	Λάζαρης Αρίστος 
	7
	 αν και κλήθηκαν νόμιμα)

	8
	Κωνσταντινίδη Σεβαστή
	8
	

	9
	Λάζαρης Νικόλαος 
	9
	

	10
	Μαργέλη Μαρία 
	10
	

	11
	Σκληρός Φίλιππος 
	11
	

	12
	Σολδάτος Γεώργιος 
	12
	

	13
	Καλός Χαράλαμπος 
	13
	

	14
	Μπελεγρίνος Σπυρίδων 
	14
	

	15
	Πεντεσπίτης Νικόλαος 
	15
	

	16
	Γαζής Γεώργιος 
	16
	

	17
	Δρακονταειδής Κωνσταντίνος  
	17
	

	18
	Σέρβος Κωνσταντίνος 
	18
	

	19
	Θερμός Ευάγγελος 
	19
	


	20
	Βεροιώτης Αλέξανδρος 
	20
	

	21
	Λύγδας Σπυρίδων 
	21
	

	22
	Γαντζίας Ιωάννης
	22
	

	23
	Βερροιώτης Ευάγγελος 
	23
	

	24
	Καραγιάννης Αθανάσιος
	24
	

	25
	Γιαννιώτης Παναγιώτης 
	25
	

	26
	
	26
	

	27
	
	27
	

	28
	
	28
	

	29
	
	29
	


Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι πέντε (25)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Οι Δ.Σ. Λύγδας Σπυρίδων, Γαντζίας Ιωάννης και Θερμός Ευάγγελος, αποχώρησαν πριν την συζήτηση του 3ου θέματος της Η.Δ. 

Ο Δ.Σ. Γαντζίας Ιωάννης, επέστρεψε πριν την συζήτηση του 6ου  θέματος της Η.Δ. 

Ο Δ.Σ. Θερμός Ευάγγελος, επέστρεψε πριν την συζήτηση του 7ου  θέματος της Η.Δ. 

ΘΕΜΑ 2ο: Απόφαση Δ.Σ. για χορήγηση άδειας ίδρυσης για κατάστημα Λιανικού Εμπορίου (άνω των 500 τ.μ.) στην εταιρεία ΣΠΥΡΟΣ & ΕΥΑΓΓΕΛΟΣ ΒΕΡΓΙΝΗΣ Ο.Ε. σύμφωνα με τις δ/ξεις του άρθρου 10 ν. 2323/1995, όπως τροποποιήθηκε και ισχύει.

                                        

   Εισηγητής: Δρ. Ξενοφών Βεργίνης, Δήμαρχος

Ο Πρόεδρος του Δημ. Συμβουλίου κ. Ευστάθιος Σκλαβενίτης, έδωσε τον λόγο στον Δήμαρχο Δρ. Ξενοφώντα Ν. Βεργίνη, ο οποίος εισηγούμενος το θέμα, έθεσε υπόψη των μελών του Δ.Σ. τα εξής:                             

«Έχοντας υπόψη:

1.Τις διατάξεις του άρθρου 75 παρ. ΙΙ του νόμου 3463/2006 « Κώδικας Δήμων και Κοινοτήτων »

2.Τις διατάξεις του άρθρου 94 παρ.6 περ. 29 του Ν. 3852 /2010 ( ΦΕΚ 87Α΄) σύμφωνα με τις οποίες στις αρμοδιοτήτων των Δήμων από την 01/01/2011 περιλαμβάνεται και η χορήγηση αδειών ίδρυσης υπεραγορών λιανικού εμπορίου.

3.Τις διατάξεις του άρθρου 10 του ν. 2323/1995 (ΦΕΚ 145 Α), όπως αντικαταστάθηκε με το άρθρο 10 του ν. 3377/2005 (ΦΕΚ 202/Α) και τροποποιήθηκε με την ΚΥΑ Κ1-164/17-1-2011 (ΦΕΚ 275 /Β /22-2-2011), που ρυθμίζει την ίδρυση καταστημάτων λιανικού εμπορίου. 

4.Τις διατάξεις της ΚΥΑ 170078/2013 (ΦΕΚ 2507Β’/07-10-2013 Πρότυπες Περιβαλλοντικές Δεσμεύσεις για τα έργα και δραστηριότητες της κατηγορίας Β της 6ης ομάδας «Τουριστικές εγκαταστάσεις και έργα αστικής ανάπτυξης, κτιριακού τομέα, αθλητισμού και αναψυχής» με α/α 23 του παραρτήματος VI της αριθ. 1958/2012 υπουργικής απόφασης (ΦΕΚ 21Β΄) όπως εκάστοτε ισχύει.

5.Τις διατάξεις της ΚΥΑ 37674/2016(ΦΕΚ 2471Τ.Β΄) Τροποποίηση και κωδικοποίηση της υπουργικής απόφασης 1958/2012 - Κατάταξη δημοσίων και ιδιωτικών έργων και δραστηριοτήτων σε κατηγορίες και υποκατηγορίες σύμφωνα με το άρθρο 1 παράγραφος 4 του Ν. 4014/21.9.2011 (ΦΕΚ 209/Α/2011) όπως αυτή έχει τροποποιηθεί και ισχύει.

6.Το ύπ’ αριθ. πρωτ. 14408/28-09-2017 διευκρινιστικό έγγραφο της Γεν. Γραμ. Εμπορίου & Προστασίας Καταναλωτή του Υπουργείου Οικονομίας & Ανάπτυξης

7.Το με αριθμ. πρωτ. 26568/6-3-2018 έγγραφο της Γεν. Γραμ. Εμπορίου & Προστασίας Καταναλωτή του Υπουργείου Οικονομίας & Ανάπτυξης, 

8.Τον Οργανισμό Εσωτερικής Υπηρεσίας ( Ο.Ε.Υ.) Δήμου Λευκάδας (ΦΕΚ 732 τ. β΄13-03-2012 ) όπως τροποποιήθηκε και ισχύει. 

9.Τις διατάξεις του Ν. 3861/2010 « Ενίσχυση της Διαφάνειας με την υποχρεωτική ανάρτηση πράξεων των κυβερνητικών διοικητικών και αυτοδιοικητικών οργάνων στο Διαδίκτυο «Πρόγραμμα Διαύγεια» και άλλες διατάξεις» (ΦΕΚ 112 νόμων και Α΄/13.07.2010).

10.Την υπ. αρ. πρωτ.7551/11-04-2024 αίτηση της εταιρείας «ΣΠΥΡΟΣ & ΕΥΑΓΓΕΛΟΣ ΒΕΡΓΙΝΗΣ Ο.Ε » περί χορήγησης άδειας ίδρυσης καταστήματος Λιανικής Διάθεσης Τροφίμων και ποτών σε ακίνητο που βρίσκεται σε γήπεδο εκτός σχεδίου πόλεως Λευκάδας, επί της οδού Φιλοσόφων του Δήμου Λευκάδας, βάσει του άρθρου 10 του ν. 2323/95 με τα συνημμένα δικαιολογητικά.
Σε συνέχεια των ανωτέρω σχετικών σας αναφέρουμε τα εξής:
1.Σύμφωνα με τις ισχύουσες διατάξεις του άρθρου 10 του ν.2323/1995 (ΦΕΚ 145 Α’), όπως αντικαταστάθηκαν με το άρθρο 10 του ν.3377/2005 (ΦΕΚ 202 Α) και τροποποιήθηκαν με το άρθρο 26 παρ. 1.στ του ν.3419/2005 (ΦΕΚ 297 Α), το άρθρο 25 περ. Γ΄ του ν.3468/2006 (ΦΕΚ 129 Α), το άρθρο 12 παρ. 21 του ν.3557/2007 (ΦΕΚ 100 Α) και την Κ1/164/11 ΚΥΑ (ΦΕΚ 275 Β)» για την ίδρυση καταστημάτων λιανικού εμπορίου απαιτείται ειδική άδεια, που χορηγείται με απόφαση του Δημοτικού Συμβουλίου, όταν η συνολική επιφάνεια του εμπορικού καταστήματος είναι μεγαλύτερη από τα τετραγωνικά μέτρα που ορίζονται ανά γεωγραφική περιοχή στις περιπτώσεις α, β, γ, δ και ε της παρ. 1 του άρθ. 10 του ν.2323/1995 όπως ισχύει.

Συγκεκριμένα, η άδεια απαιτείται όταν η συνολική επιφάνεια του εμπορικού καταστήματος είναι

α) πάνω από 1.500 τ. μ. στα νησιά Ρόδος και Κέρκυρα και στο νομό Χαλκιδικής ανεξάρτητα από την απόσταση του καταστήματος από δήμο ή κοινότητα και στην Κρήτη, εφόσον το κατάστημα βρίσκεται σε απόσταση μέχρι είκοσι (20) χιλιόμετρα από το πολεοδομικό κέντρο της πρωτεύουσας κάθε νομού,

β) πάνω από 500 τ. μ. στα νησιά Χίος, Κως, Λέσβος, Σάμος, Σύρος, Ζάκυνθος, Κεφαλονιά και Λευκάδα,
γ) πάνω από 200 τ. μ. στα υπόλοιπα νησιά της χώρας,

δ) πάνω από 2.500 τ.μ. σε δήμους με πληθυσμό πάνω από εκατό χιλιάδες (100.000) κατοίκους, εφόσον το κατάστημα βρίσκεται σε απόσταση μέχρι είκοσι (20) χιλιόμετρα από το κέντρο των δήμων,

ε) πάνω από 1.500 τ.μ., σε δήμους με πληθυσμό από δεκαπέντε χιλιάδες (15.000) μέχρι εκατό χιλιάδες (100.000) κατοίκους, εφόσον το κατάστημα βρίσκεται μέχρι είκοσι (20) χιλιόμετρα από το κέντρο των δήμων.

Το πληθυσμιακό όριο υπολογίζεται σύμφωνα με την τελευταία, κάθε φορά, απογραφή.

Δεν απαιτείται άδεια ίδρυσης για την ίδρυση καταστημάτων, οποιασδήποτε επιφάνειας, στην περιφέρεια της Αττικής με εξαίρεση τα νησιά της και στα όρια της Δημοτικής Ενότητας Θεσσαλονίκης του Δήμου Θεσσαλονίκης και της Δημοτικής Ενότητας Εχεδώρου του Δήμου Δέλτα.

Στην επιφάνεια του καταστήματος δεν υπολογίζονται οι χώροι στάθμευσης των οχημάτων των πελατών και οι υπαίθριοι χώροι, εφόσον δεν χρησιμοποιούνται ως χώροι υποβοηθητικοί της εμπορικής δραστηριότητας. Η μίσθωση ή οποιασδήποτε μορφής παραχώρηση χρήσης χώρου εντός καταστήματος σε άλλη επιχείρηση, δεν επηρεάζει τον υπολογισμό της συνολικής επιφάνειας αυτού.

Η άδεια που προβλέπεται στην παράγραφο 1 απαιτείται και για την ίδρυση δεύτερου ή περισσότερων καταστημάτων λιανικού εμπορίου, μέσα στα όρια του αυτού δήμου, από την ίδια επιχείρηση ή από επιχειρήσεις που ελέγχονται από αυτήν, εφόσον τα καταστήματα απέχουν μεταξύ τους λιγότερο από εκατό (100) μέτρα και το άθροισμα της επιφάνειας τους υπερβαίνει τα όρια που, κατά περίπτωση, ορίζονται στην παράγραφο 1.

Για την έκδοση της αδείας αυτής λαμβάνονται υπόψη τα στοιχεία που ρητά αναφέρονται στο άρθρο 10 του ν.2323/1995 (ΦΕΚ 145 Α), όπως αντικαταστάθηκαν με την παρ. 5 του άρθ. 10 του ν.3377/2005, όπως είναι ο χωροταξικός και πολεοδομικός σχεδιασμός και οι επιπτώσεις στο περιβάλλον και ιδίως η εναρμόνιση του όγκου και του τύπου της μονάδας προς το φυσικό και πολιτιστικό περιβάλλον της περιοχής, η ύπαρξη οδικού δικτύου και λοιπών έργων υποδομής και η επιβάρυνση του περιβάλλοντος από τις μετακινήσεις.

Επίσης, για την έκδοση της αδείας λαμβάνονται υποχρεωτικά υπόψη τα εγκεκριμένα ρυμοτομικά και πολεοδομικά σχέδια της περιοχής και τυχόν εγκεκριμένες μελέτες περιβαλλοντικών επιπτώσεων και τηρούνται οι διατάξεις της κείμενης πολεοδομικής νομοθεσίας.

2.Σύμφωνα με το ύπ’ αριθ. πρωτ. 14408/28-09-2017 διευκρινιστικό έγγραφο της Γεν. Γραμ. Εμπορίου & Προστασίας Καταναλωτή του Υπουργείου Οικονομίας & Ανάπτυξης: «Με το ανωτέρω θεσμικό πλαίσιο εφαρμόζεται ειδικό σύστημα χορήγησης αδείας ίδρυσης καταστημάτων τα οποία δραστηριοποιούνται στο λιανικό εμπόριο, ανεξαρτήτως αντικειμένου πώλησης, που υποχρεώνει τον πάροχο της υπηρεσίας να υποβάλει αίτηση στην αρμόδια αρχή για την έκδοση ρητής ή σιωπηρής απόφασης σχετικά με την πρόσβαση στην οικονομική δραστηριότητα, με κύριο κριτήριο την διάκριση μεταξύ των απαιτήσεων που ισχύουν για μεγάλα καταστήματα λιανικής πώλησης (που υπερβαίνουν ένα ορισμένο μέγεθος) και μικρότερα καταστήματα. Οι επιπλέον απαιτήσεις περιλαμβάνουν ποσοτικούς κι εδαφικούς περιορισμούς, ιδίως υπό τη μορφή ορίων που καθορίζονται ανάλογα με τον πληθυσμό της περιοχής, τη γεωγραφική περιοχή και της ελάχιστης γεωγραφικής απόστασης από το κέντρο του Δήμου που πρόκειται να εγκατασταθεί το κατάστημα.

Η αδειοδοτούσα αρχή ήτοι το δημοτικό συμβούλιο, προκειμένου να χορηγήσει την άδεια εξετάζει μεταξύ άλλων και τις εισηγήσεις των αρμοδίων υπηρεσιών αναφορικά με το χωρικό σχεδιασμό βάσει του οποίου καθορίζονται οι κανόνες για τη χρήση, τη δόμηση και την εν γένει εκμετάλλευση του εδάφους σε εντός ή εκτός σχεδίου πόλεως περιοχές και κατ’ επέκταση τις επιτρεπόμενες οικονομικές δραστηριότητες σ’ αυτές. Ο χωρικός σχεδιασμός διαμορφώνεται σε εθνικό επίπεδο και όχι κατά περίπτωση, ενώ αρμόδια όργανα σε ότι τον αφορά είναι αποκλειστικά τα πολεοδομικά όργανα, η απόφαση των οποίων λαμβάνεται υποχρεωτικά υπόψη από την αδειοδοτούσα αρχή (δημοτικό συμβούλιο) κατά συνεκτίμηση όλων των ανωτέρω κριτηρίων, χωρίς να έχει ή να δύναται να έχει η ίδια (αδειοδοτούσα αρχή) πολεοδομικές αρμοδιότητες.

3. Σύμφωνα με το υπ. αριθ.πρωτ.26568/6-3-2018 έγγραφο της Γεν. Γραμ. Εμπορίου & Προστασίας Καταναλωτή του Υπουργείου Οικονομίας & Ανάπτυξης αναφέρει ότι «σε καμία διάταξη του ν. 4442/2016 (ΦΕΚ 230 Α) «Νέο θεσμικό πλαίσιο για την άσκηση οικονομικής δραστηριότητας και άλλες διατάξεις», ή άλλου νομοθετήματος δεν αναιρείται ή καταργείται το προαναφερθέν κανονιστικό πλαίσιο για την ίδρυση καταστημάτων λιανικού εμπορίου.

Συνεπώς, οι διατάξεις του άρθρου 10 του ν. 2323/1995 (ΦΕΚ 145 Α), όπως αντικαταστάθηκαν με το άρθρο 10 του ν. 3377/2005 (ΦΕΚ 202/Α) εξακολουθούν και ισχύουν και εφαρμόζονται στις περιπτώσεις που συντρέχουν οι προϋποθέσεις της παρ. 1 του άρθρου 10 του ν. 2323/1995, όπως ισχύει».

Η εταιρεία ΣΠΥΡΟΣ & ΕΥΑΓΓΕΛΟΣ ΒΕΡΓΙΝΗΣ Ο.Ε. υπέβαλλε την υπ. αρ. πρωτ.7551/11-04-2024 αίτηση περί χορήγησης άδειας ίδρυσης «Καταστήματος Λιανικής Διάθεσης Τροφίμων & ποτών», οι επιφάνειες του κτιρίου είναι :

ΕΜΠΟΡΙΚΟΣ ΧΩΡΟΣ ΚΥΡΙΑΣ ΧΡΗΣΗΣ                                    Ε : 957,85 Τ.Μ. 

ΧΩΡΟΣ ΒΟΗΘΗΤΙΚΗΣ ΧΡΗΣΗΣ ΚΑΙ ΑΠΟΘΗΚΗ ΙΣΟΓΕΙΟ       Ε:    88,87 Μ2 

ΧΩΡΟΣ ΒΟΗΘΗΤΙΚΗΣ ΧΡΗΣΗΣ ΚΑΙ ΑΠΟΘΗΚΗ ΥΠΟΓΕΙΟ      Ε: 613,20 Μ2

ΠΑΤΑΡΙ: ΧΩΡΟΣ ΒΟΗΘΗΤΙΚΗΣ ΧΡΗΣΗΣ                                  Ε: 181,69 Μ2.

Και κατέθεσε τα κάτωθι δικαιολογητικά :
(α)Τεχνική Περιγραφή εγκαταστάσεων επιχείρησης Λιανικού Εμπορίου υπογεγραμμένη από τον Μηχανολόγο Μηχανικό ΤΕ Θειακό Γεώργιο ,δήλωση μη υπαγωγής σε Πρότυπες Περιβαλλοντικής Δεσμεύσεις και βεβαίωση απαιτούμενων χώρων στάθμευσης.

Δεν απαιτείται Δήλωση υπαγωγής σε ΠΠΔ (Πρότυπες Περιβαλλοντικές Δεσμεύσεις ) , όπως προβλέπεται από το άρθρο 3 της ΚΥΑ 170078/2013 (ΦΕΚ 2507Β’/07-10-2013) Πρότυπες Περιβαλλοντικές Δεσμεύσεις για τα έργα και δραστηριότητες της κατηγορίας Β της 6ης ομάδας «Τουριστικές εγκαταστάσεις και έργα αστικής ανάπτυξης, κτιριακού τομέα, αθλητισμού και αναψυχής» με α/α 23 του παραρτήματος VI της αριθ. 1958/2012 υπουργικής απόφασης (ΦΕΚ 21Β) , σύμφωνα με το οποίο η δήλωση υπαγωγής και τα απαιτούμενα δικαιολογητικά συνυποβάλλονται μαζί με την αίτηση για την άδεια ίδρυσης, καθώς το εν λόγω κατάστημα έχει συνολική δόμηση μικρότερη από 2000 Μ2.

(β)Τοπογραφικό διάγραμμα ιδιοκτησίας – χώρων στάθμευσης οχημάτων υπογεγραμμένο από την Μαχαλιώτη Ανδρομάχη Πολ/κό Μηχανικό ΤΕ και τον Μηχανολόγο Μηχανικό ΤΕ Θειακό Γεώργιο.

(γ) Βεβαίωση περί χώρου κυρίας χρήσης υπογεγραμμένη από τον Μηχανολόγο Μηχανικό ΤΕ Θειακό Γεώργιο.

(δ) Αντίγραφο της υπ. αρ.461/1-12-2008 άδειας οικοδομής

(ε) Δήλωση ένταξης στο Ν.4495/2017 αυθαιρέτων κατασκευών της οικοδομικής άδειας 461/1-12-2008

(στ)Διάγραμμα κάλυψης του Αγρονόμου Τοπογράφου Μηχανικού   Αντώνη Αθανίτη 

(ζ) Κατόψεις ισογείου, παταριού και υπογείου ,όψεις και τομές ,του Αγρονόμου Τοπογράφου Μηχανικού Αντώνη Αθανίτη.

(η)Το υπ. αρ. 16.851/11-12-2018 συμβόλαιο αγοροπωλησίας ιδιοκτησίας καταστήματος.

(θ)Το με αριθ. πρωτ. 3608/14-03-2024 έγγραφο του Τμήματος Πολεοδομικών Εφαρμογών – Υπηρεσία Δόμησης του Δήμου Λευκάδας , «Ενημέρωση επιτρεπόμενων χρήσεων γης , στην εκτός σχεδίου περιοχή θέση «ΤΣΕΧΛΙΜΠΟΥ» και επί της δημοτικής οδού «ΦΙΛΟΣΟΦΩΝ» , όριο εγκεκριμένης πολεοδομικής μελέτης Λευκάδας, Δ. Λευκάδας » στο οποίο αναφέρεται : «Σύμφωνα με την υπ. αριθμ.ΥΠΕΝ/ΔΧΩΡΣ/4659/57/19 (ΦΕΚ16 ΑΑΠ/5-2-2019, στην περιοχή του Ν. Λευκάδας καθορίστηκαν ζώνες ανάπτυξης πρωτογενούς ,δευτερογενούς και του τριτογενούς τομέα .Η ως άνω περιοχή του Δ. Λευκάδας εντάσσεται στη ζώνη « Περιοχές με περιθώρια ανάπτυξης ειδικού και εναλλακτικού τουρισμού» και σε συνδυασμό με τις διατάξεις του ΠΔ 59/2018 ΦΕΚ 114/Α/2018 , επιτρέπονται οι χρήσεις Εμπόριο και παροχή προσωπικών υπηρεσιών μη κύρια τουριστικά καταλύματα (κτίρια τουριστικών επιπλωμένων δωματίων / διαμερισμάτων και οι τουριστικές επιπλωμένες κατοικίες /επαύλεις με όρους δόμησης κατοικίας ) και λοιπές τουριστικές επιχειρήσεις, με την προϋπόθεση ότι η χωροθέτηση αυτών δεν θίγει το περιβάλλον και το τοπίο. Το παρόν ισχύει υπό την προϋπόθεση ελέγχου των λοιπών πολεοδομικών διατάξεων ,καθώς και λοιπών ειδικών διατάξεων από άλλες αρμόδιες υπηρεσίες». 

ι) Την υπ. αρ. 85/2024 απόφαση Δημοτικού Συμβουλίου Λευκάδας ( ΑΔΑ: 9ΤΟΙΩΛΙ-3Μ8) περί έγκρισης ή μη εισόδου –εξόδου και απότμησης πεζοδρομίου για τις επιχειρήσεις α) ΚΑΤΑΣΤΗΜΑ ΥΓ.ΕΝΔΙΑΦΕΡΟΝΤΟΣ ΛΙΑΝΙΚΗΣ ΔΙΑΘΕΣΗΣ ΤΡΟΦΙΜΩΝ ΚΑΙ ΠΟΤΩΝ και β) ΛΙΑΝΙΚΟ ΕΜΠΟΡΙΟ ΣΟΥΠΕΡ ΜΑΡΚΕΤ, επί της Δημοτικής οδού ΦΙΛΟΣΟΦΩΝ στο ύψος του Κοιμητηρίου , εκτός σχεδίου της κοινότητας Λευκάδας, του Δήμου Λευκάδας ( σχετ. η υπ. αριθ.124/2024 απόφαση Δ.Ε.)

Σύμφωνα με το άρθρο 3 παρ. 4 της ΚΥΑ Κ1-164/17-1-2011, (ΦΕΚ 275 /Β/ 22-2-2011) η αποκλειστική προθεσμία έκδοσης της απόφασης του αρμόδιου οργάνου τροποποιείται σε τριάντα (30) ημέρες από την υποβολή της αίτησης ,με την προϋπόθεση ότι έχουν περιέλθει στην υπηρεσία όλα τα απαιτούμενα δικαιολογητικά προκειμένου να αποφανθεί η υπηρεσία.

Η απόφαση του Δημοτικού Συμβουλίου υπόκειται σε ειδική διοικητική προσφυγή που ασκείται από όποιον έχει έννομο συμφέρον, ενώπιον του Γενικού Γραμματέα της οικείας Περιφέρειας (πλέον Αποκεντρωμένης Διοίκησης), μέσα σε αποκλειστική προθεσμία δεκαπέντε (15) ημερών, από την κοινοποίηση της απόφασης στον αιτούντα ή από τότε που αυτός έλαβε πλήρη γνώση της προσβαλλόμενης απόφασης.

Η απόφαση του Γενικού Γραμματέα εκδίδεται μέσα σε αποκλειστική προθεσμία τριάντα (30) ημερών από την άσκηση της προσφυγής.

Αν παρέλθει άπρακτη η προθεσμία του προηγούμενου εδαφίου, η προσφυγή λογίζεται ότι γίνεται δεκτή και ακυρώνεται ή επικυρώνεται αναλόγως η απόφαση του νομαρχιακού συμβουλίου.

Αν την προσφυγή ασκεί ο αιτούμενος την έκδοση της άδειας, ο αρμόδιος Γενικός Γραμματέας εκδίδει διαπιστωτική πράξη για τη χορήγηση της άδειας, εντός αποκλειστικής προθεσμίας δεκαπέντε (15) ημερών από την ημερομηνία υποβολής της αίτησης. Η απόφαση του Γενικού Γραμματέα υπόκειται σε αίτηση ακυρώσεως ενώπιον του αρμόδιου Διοικητικού Εφετείου.

Λαμβάνοντας υπόψη τα ανωτέρω

ΕΙΣΗΓΟΥΜΑΣΤΕ

Να χορηγηθεί από το Δημοτικό Συμβούλιο άδεια ίδρυσης « Καταστήματος Λιανικής Διάθεσης Τροφίμων & ποτών » , στην εταιρεία «ΣΠΥΡΟΣ & ΕΥΑΓΓΕΛΟΣ ΒΕΡΓΙΝΗΣ Ο.Ε.» σε ακίνητο εκτός σχεδίου πόλεως Λευκάδας, επί της οδού Φιλοσόφων του Δήμου Λευκάδας ,σύμφωνα με τις δ/ξεις του άρθρου 10 ν. 2323/1995 ,όπως τροποποιήθηκε και ισχύει.»
Στη συνέχεια ακολούθησε συζήτηση και τοποθετήσεις των μελών του Δ.Σ.

Ο κ. Χαράλαμπος Καλός, είπε: Η πραγματικότητα δεν μπορεί να αγνοηθεί. Οφείλουμε να λάβουμε υπόψη ότι τα τ.μ. δεν είναι πάνω από 1.000 και ότι είναι λευκαδίτικων συμφερόντων. Θα ψηφίσω παρών.

Συμφωνώ με την τοποθέτηση του κ. Δημάρχου να βάλουμε κανόνες.

Ο κ. Δρακονταειδής Κων/νος είπε: Δυστυχώς εδώ τους κανόνες τους βάζει η πολιτεία και όχι ο Δήμος. Η δική μας θέση πρέπει να εκπέμπει πολιτικό μήνυμα. Από θέση Αρχής δεν μπορούμε να σταθούμε θετικά γιατί θα οδηγηθούμε σε αδιέξοδο.

Ο κ. Βερροιώτης Ευάγγελος, είπε: Στα συγκεκριμένα θέματα θα καταψηφίσουμε και σε ότι αφορά τα επόμενα ίδια θέματα που αφορούν σε άδειες ίδρυσης μεγάλων καταστημάτων. Για εμάς δεν έχει σχέση η καταγωγή. Έχουμε συγκεκριμένα οικονομικά, κοινωνικά και ταξικά κριτήρια και θα καταψηφίσουμε.

Ακολούθησε ψηφοφορία.

Υπέρ της εισήγησης ψήφισαν δέκα πέντε (15) Δ.Σ.

Κατά, ψήφισαν έξι (6) Δ.Σ. οι κ.κ. Πεντεσπίτης Νικόλαος, Δρακονταειδής Κων/νος, Σέρβος Κων/νος, Θερμός Ευάγγελος, Βερροιώτης Ευάγγελος και Βεροιώτης Αλέξανδρος.

Παρών ψήφισαν τέσσερις (4) Δ.Σ. ο κ.κ. Καλός Χαράλαμπος, Λύγδας Σπυρίδων, Μπελεγρίνος Σπυρίδων και Γαζής Γεώργιος.
Το Δ.Σ. αφού έλαβε υπόψη του τα ανωτέρω 
ΚΑΤΑ ΠΛΕΙΟΨΗΦΙΑ ΑΠΟΦΑΣΙΖΕΙ

Χορηγεί άδεια ίδρυσης «Καταστήματος Λιανικής Διάθεσης Τροφίμων & ποτών» , στην εταιρεία «ΣΠΥΡΟΣ & ΕΥΑΓΓΕΛΟΣ ΒΕΡΓΙΝΗΣ Ο.Ε.» σε ακίνητο εκτός σχεδίου πόλεως Λευκάδας, επί της οδού Φιλοσόφων του Δήμου Λευκάδας , σύμφωνα με τις δ/ξεις του άρθρου 10 ν. 2323/1995 ,όπως τροποποιήθηκε και ισχύει.

              Η απόφαση αυτή πήρε αρ.96/2024.
               Ο ΠΡΟΕΔΡΟΣ



           

Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

